 **ประกาศสภาองค์การบริหารส่วนตำบลหนองไผ่ล้อม**

**เรื่อง กำหนดสมัยประชุมสภาองค์การบริหารส่วนตำบลหนองไผ่ล้อม**

**สมัยสามัญ ประจำปี พ.ศ. ๒๕๖๓ และสมัยประชุมสามัญประจำปีสมัยแรกของปี พ.ศ. ๒๕๖๔**

 ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไขเพิ่มเติมถึง (ฉบับที่ ๗) พ.ศ. ๒๕๖๒) มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนดและระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔) ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีนั้น

 บัดนี้ประธานสภาองค์การบริหารส่วนตำบลหนองไผ่ล้อม ได้นำปรึกษาสภาองค์การบริหารส่วนตำบลหนองไผ่ล้อมแล้ว ในคราวประชุมสภาองค์การบริหารส่วนตำบลหนองไผ่ล้อม สมัยสามัญ สมัยที่ ๑ ครั้งที่ ๑ ประจำปี พ.ศ. ๒๕๖๓ เมื่อวันที่ ๑๔ กุมภาพันธ์ พ.ศ. ๒๕๖๓ สภาองค์การบริหารส่วนตำบลหนองไผ่ล้อม มีมติกำหนดสมัยประชุมสภาองค์การบริหารส่วนตำบลหนองไผ่ล้อม สมัยประชุมสามัญ ประจำปี พ.ศ. ๒๕๖๓ และสมัยประชุมสามัญประจำปีสมัยแรกของปี พ.ศ. ๒๕๖๔ ดังนี้

**กำหนดสมัยประชุมสามัญ ประจำปี พ.ศ. ๒๕๖๓ และสมัยประชุมสามัญประจำปีสมัยแรกของปี พ.ศ. ๒๕๖๔ ดังนี้**

สมัยสามัญ สมัยที่ ๑ ตั้งแต่วันที่ ๑ – ๑๕ กุมภาพันธ์ พ.ศ. ๒๕๖๓

สมัยสามัญ สมัยที่ ๒ ตั้งแต่วันที่ ๑๖ – ๓๐ พฤษภาคม พ.ศ. ๒๕๖๓

สมัยสามัญ สมัยที่ ๓ ตั้งแต่วันที่ ๑ – ๑๕ สิงหาคม พ.ศ. ๒๕๖๓

สมัยสามัญ สมัยที่ ๔ ตั้งแต่วันที่ ๑ – ๑๕ พฤศจิกายน พ.ศ. ๒๕๖๓

สมัยประชุมสมัยสามัญประจำปี สมัยแรกของปี พ.ศ. ๒๕๖๔ ตั้งแต่วันที่ ๑–๑๕ กุมภาพันธ์ พ.ศ. ๒๕๖๔

มีกำหนด ๑๕ วัน (กำหนดวันเริ่มสมัยประชุมสามัญประจำปีสมัยแรก วันที่ ๑๒ กุมภาพันธ์ ๒๕๖๔)

ประกาศ ณ วันที่ ๑๔ เดือนกุมภาพันธ์ พ.ศ. ๒๕๖๓

 

 ( นายพรชัย ระหา )

 ประธานสภาองค์การบริหารส่วนตำบลหนองไผ่ล้อม